แบงก์โน้ตส์
เป็นรัฐมนตรีคนเดียวในคณะรัฐมนตรีนี้ที่ขยันทำงานมาก แต่ผลงานก็ไม่โดดเด้งออกมาเท่าที่ควร
13 มี.ค. 2555

เบลอ
เป็นรัฐมนตรีคนเดียวในคณะรัฐมนตรีนี้ที่ขยันทำงานมาก แต่ผลงานก็ไม่โดดเด้งออกมาเท่าที่ควร สำหรับเดอะโต้ง กิตติรัตน์ ณ ระนอง รองนายกฯ และ รมว.คลัง 




เรื่องที่เดอะโต้งรับผิดชอบ เรียกได้ว่ามีตั้งแต่สากกะเบือ ยันเรือรบ จนทำให้ออกอาการเบลอบ่อยๆ และอารมณ์เสียตลอดเวลา เวลาถูกนักข่าวซักถาม
ที่ไม่รู้ว่าเดอะโต้งแกล้งเบลอหรือเบลอจริงๆ ก็เพราะมีหลายเรื่องที่ไปรับปากมาแล้ว แต่สุดท้ายกลายเป็นอีกเรื่อง
ล่าสุดนักข่าวถามเรื่องทำแฟลตเพื่อรองรับการอพยพประชาชนริมฝั่งคลองตามแผนป้องกันน้ำท่วมของ พ.ต.ท.ทักษิณ ชินวัตร
เดอะโต้งก็ตอบเป็นฉากๆ เรื่องอยากให้ประชาชนที่ประกอบอาชีพอิสระ ที่ไม่มีสลิปเงินเดือนกู้เงินได้ โดยไม่ได้พูดถึงการสร้างแฟลต บอกเพียงว่าการสร้างไม่ใช่เรื่องสำคัญ สำคัญคือการกู้
สรุปไม่รู้ว่า ควรกู้ก่อสร้างหรือควรจะมีแฟลตให้อยู่ก่อนให้ไปกู้ ฟังแล้วเบลอจริงๆ